La indignació ciutadana obliga JxCat a pactar amb ERC i no amb el PSC al Pallars Jussà
Les protestes i la pressió ciutadana van obligar Junts per Catalunya (JxCat) a trencar el pacte amb el PSC per a governar al consell comarcal del Pallars Jussà amb el PSC i forjar un acord amb ERC. Segons que han explicat a VilaWeb fonts de l'ANC comarcal, la campanya promoguda per l'entitat, el CDR i Advocats per la Democràcia, amb la mediació d'Òmnium Pallars, va servir per a fer reconsiderar JxCat i reprendre les negociacions trencades. Demà es farà el ple de constitució del consell comarcal i JxCat i ERC votaran junts el president de l'ens. Durant el mandat anterior, JxCat va governar al consell comarcal amb ERC, de manera que tot feia pensar que, com que les dues forces independentistes tenien majoria, tornarien a pactar. Tanmateix, després d'unes primeres converses, van trencar negociacions i JxCat va començar a negociar amb el PSC. És llavors quan la pressió popular es va activar.
Amb qui va negociar JxCat després de trencar negociacions amb ERC?
PSC